Screener

Screenr er et gratisprogram hvor man kan lage skjermvideoer (viser hva du gjør på dataskjermen) i f.eks undervisningssammenheng.

Nettside: []

Pris: gratis


 * Hva skal man bruke en skjermvideo til i undervisningen?**

Alt du gjør på skjermen kan du ta opp video av; enten det er å vise hvordan man endrer innstillinger, søker, hvordan man bruker program - det finnes ikke grenser for hvordan du kan bruke det. Gjennomgår du funksjoner på datamaskin kan du ta opp video av dette og så kan du evt sette dette inn i LMS'et slik at elevene kan se det om igjen hjemme - da ser de akkurat hva og hvordan du gjør ting. Du kan også legge på lyd/tale hvis du ønsker det samtidig - da kan du forklare hva du gjør mens du gjør det.

Elevene kan også bruke et slikt program for å vise hvordan de fikk til ulike ting eller hvordan de løste oppgavene de skulle gjøre på datamaskinen. Mer tips til hvordan man bør lage en skjermvideo finner du på siden om Hvordan lage korte videoer hvor du enten forklarer noe eller spør om noe.


 * Å bruke screenr.**

Screenr er veldig enkelt å bruke, men du må ha en twitterkonto for å kunne bruke det (krever innlogging for å kunne lagre innspillingen). Innloggingen i Twitter gjør at du også kan twitre ut skjermvideoen automatisk hvis du ønsker dette (husk å krysse av for valget at du selv vil velge når du skal "twitre" ut skjermvidoen hvis du ikke skal poste automatisk). Videoen som blir laget kan også sendes til YouTube, iPhone osv - eller du kan laste den ned som mp4 (og laster du den ned som mp4 slipper du å få med reklame i form av logo). Den er også enkel å lenke til eller "embedde".

Når du kommer til startsiden ser den ut som bildet til høyre. Du kan velge å gå rett på Record (rød knapp over videoen) eller velge Sign in with Twitter før du trykker Record.

Når du trykker record kommer det først opp at man søker etter Java - dette går ganske fort, så bare vent til det er ferdig (tar gjerne lengst tid første gangen du prøver programmet).

Deretter kommer det fram en bilderamme slik du ser på bildet til venstre. Nå kan du ta fram det skjermbildet du skal ha opptak av, og endre størrelse på bilderammen.

Avhengig av størrelse på skjermen vil record-knapp osv enten være under (som på dette bildet, rød knapp) eller over. Ved siden av recordknappen finner du valg for om du skal ta opp lyd eller ikke - så skal du ikke ha med lyd; velg no microphone...

Start innspillingen med å trykke record, det kommer opp en nedtelling 3-2-1 Go! og så er opptaket i gang. Nå vil alt som synes i bilderammen bli "filmet". Når du er ferdig trykker du knappen Done (den vil være der Cancel står i bildet til venstre).

Gå tilbake til nettsiden som hører til screenr - og du vil få en forhåndsvisning av videoen. Du skriver en beskrivelse av filmen - og trykker på at du vil sende videoen til Twitter, dette skal du gjøre selv om du ikke ønsker å sende den til Twitter - husk å krysse av i boksen over denne knappen først (at du selv vil velge når du skal sende den). Videoen blir nå laget ferdig - og etter en liten stund vil du kunne finne den igjen under My screenshots. Her kan du se videoen (Play) og under Share finner du lenke til URL (hvilken nettadresse vidoen har hvis du vil lenke til den) og embed-kode (hvis du vil sette den inn i en blogg, wiki eller LMS). Bruker du tabletPC kan du også tegne på skjermen og bruke screenr til å ta opp dette for deg.